**До**

**Общински съвет**

**Русе**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**Относно:** Продажба на общински поземлен имот, с идентификатор 63427.150.173 находящ се в землището на град Русе, местност „Караманлийка“, по реда на чл. 35, ал. 3 от ЗОС.

**Уважаеми общински съветници,**

В Община Русе е постъпило заявление вх. №ОИ-10-21/28.02.2024 г. от Диана Иванова с искане за закупуване на общински поземлен имот с идентификатор 63427.150.173, находящ се в землището на град Русе, местност „Караманлийка“ с площ **523** кв. м. с трайно предназначение на територията: Земеделска, начин на трайно ползване: За земеделски труд и отдих (съгласно § 4 ПЗРЗСПЗЗ), пета категория.

За имота е съставен АЧОС №11053/19.04.2024 г., вписан под №138, том 12, Н.Д. 2525, ДВР 4995, вх. рег. №5109 от 26.04.2024 г. по описа на Службата по вписванията – град Русе.

Извършен е оглед на място и е установено, че имота е застроен. В имота има сграда с идентификатор 63427.150.173.1, застроена площ 29 кв. м., брой етажи 1, предназначение: Вилна сграда – еднофамилна. За сградата заявителката е представила Разрешение за строеж №392/03.08.1979 г., и Заповед №2549/25.04.2002 г. на Кмета на Община Русе. Заявителката и Величка Неделчева, са собственици на сградата, построена в общинския имот, съобразно универсално саморъчно завещание, извършено от Сава Даракев, в полза на когото е издадено разрешението за строеж за сградата. Последната отговаря на изискванията по чл. 35, ал. 3 от ЗОС.

Пазарната стойност на имота, определена от лицензиран оценител е в размер на **4 220** лева (четири хиляди двеста и двадесет лева) за незастоената част на имота.

Нормативната стойност на имота, съгласно Решение №1082 прието с протокол №40/17.07.2024 г. на Общински съвет – Русе, се определя като предложената от лицензиран оценител цена се умножава с Кп = 2, при което при формиране на продажна цена, съобразно посоченото решение се получава сумата от **8 440** лева (осем хиляди четиристотин и четиридесет лева) за незастоената част на имота.

Данъчната оценка на имота, съгласно удостоверение изх. №6806004656/18.06.2024 г., издадено от Дирекция МДТ при Община Русе, е в размер на **5 695.30** лева (пет хиляди шестстотин деветдесет и пет лева и тридесет стотинки).

В свое заседание Комисията по общинска собственост с Протокол №6/17.06.2024 г. дава своето съгласие за откриване на процедура за продажба на гореописаният имот по реда на чл. 35, ал. 3, след решение на Общински съвет – Русе.

Предложеното разпореждане е включено в утвърдената „Годишна програма за управление и разпореждане с имотите, общинска собственост“ в Община Русе през 2024 г.

С оглед гореизложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействие му с общинската администрация, предлагам на Общинския съвет да вземе следното:

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 3, чл. 41, ал. 2 от ЗОС, чл. 26, ал. 1, т. 1 и чл. 31 ал. 1 от Наредба №1 за общинската собственост на Общински съвет – Русе, Общинският съвет **реши:**

**Дава съгласие** за продажба на поземлен имот – частна общинска собственост, находящ се в землището на град Русе, м. „Караманлийка“, ПИ с идентификатор 63427.150.173, с площ **523** кв. м., трайно предназначение на територията: Земеделска, с начин на трайно ползване: За земеделски труд и отдих (съгласно § 4 ПЗРЗСПЗЗ), категория на земята: пета, предмет на АЧОС №11053/19.04.2024 г., вписан под №138, том 12, Н.Д. 2525, ДВР 4995, вх. рег. №5109 от 26.04.2024 г. по описа на Службата по вписванията – град Русе, на Диана Иванова и на Величка Неделчева на цена **8 440** лева (осем хиляди четиристотин и четиридесет лева) без включени дължими данъци и такси. Последните за сметка на купувачите.

Решението подлежи на обжалване чрез Общински съвет – Русе пред Административен съд – Русе, по реда на АПК, в 14-дневен срок от съобщаването му.

Същото подлежи на оспорване и на контрол по реда предвиден в чл. 45 ЗМСМА във връзка със чл. 8, ал. 11 от ЗОС.

**Приложения:** 1. Копие на заявление вх. №ОИ-10-21/28.02.2024 г

2. Копия на АЧОС №11053/19.04.2024 г

3. Копие на скица;

4. Копие от експертна оценка;

5.Копие на Удостоверение за данъчна оценка №6806004656 от 18.06.2024 г.;

6. Копие от Протокол № 6/17.06.2024 г. на КОС;

7. Разрешение за строеж №392/03.08.1979 г.;

8. Заповед №2549/25.04.2002 г.;

9. Саморъчно завещание.

**ВНОСИТЕЛ,**

**ПЕНЧО МИЛКОВ**

*Кмет на Община*