**ДО**

**ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Разходване на месечните отчисления по чл. 64, ал. 1 от Закона за управление на отпадъците (ЗУО)за периода 01.01.2025 г. - 31.12.2025 г., съгласно разпоредбите на §3 от Закона за изменение и допълнение на Закона за местни данъци и такси.

**УВАЖАЕМИ ОБЩИНСКИ СЪВЕТНИЦИ,**

В бр. 81 от 24.09.2024 г. на Държавен вестник е публикуван Закон за изменение и допълнение на Закона за местни данъци и такси.

Съгласно § 3, ал.1 в Преходни и заключителни разпоредби на Закона: „*Месечните обезпечения и отчисления за 2024 г.* ***и 2025 г****. по чл. 60, ал. 2, т. 1 и т. 2 и чл. 64, ал. 1 от Закона за управление на отпадъците може да се разходват по решение на общинския съвет чрез вътрешни компенсирани промени, без да се изменя приетият от общинския съвет начин за определяне и размер на таксата за битови отпадъци*. *Средствата могат да бъдат използвани и за почистване на нерегламентирано изхвърлени отпадъци*.“

Община Русе има намерение да изпълнява своето задължение за ежемесечното превеждане на дължимите обезпечения по чл. 60, ал. 2, т. 1 за 2025 г. от ЗУО за всеки тон обезвреден отпадък.

С цел осигуряване на пълния размер на необходимия финансов ресурс за обезпечаване на разходите по план-сметката по чл. 66 от Закона за местните данъци и такси (ЗМДТ) за 2025 г., Община Русе възнамерява да заяви своето желание пред РИОСВ-Русе за използване на месечните отчисления за 2025 г. по чл. 64, ал. 1 от ЗУО чрез вътрешни компенсирани промени, без да се изменя приетият от общинския съвет начин за определяне и размер на таксата за битови отпадъци.

С оглед гореизложеното и на основание 63, ал.1 от Правилника за организацията и дейността на Общински съвет – Русе, неговите комисии и взаимодействието му с общинска администрация, предлагам на Общински съвет Русе да вземе следното

**РЕШЕНИЕ**:

На основание чл. 21, ал. 2 във връзка с чл. 21, ал. 1, т. 6 от ЗМСМА, § 3 от Преходните и заключителни разпоредби на Закон за изменение и допълнение на Закона за местни данъци и такси, /обн., ДВ, бр. 81 от 24.09.2024 г./,

**Дава съгласие Община Русе да използва месечните отчисления за 2025 г.** по чл. 64, ал. 1 от ЗУО чрез вътрешни компенсирани промени, без да се изменя приетият от общинския съвет начин за определяне и размер на таксата за битови отпадъци, за финансиране на разходите по план-сметка по чл. 66 от Закона за местните данъци и такси (ЗМДТ) **за 2025 г.**

**ВНОСИТЕЛ:**

**ПЕНЧО МИЛКОВ**

*Кмет на Община Русе*

**Съгласували:**

**Никола Лазаров**

*Зам.-кмет на Община Русе*

**проф. Любомир Владимиров**

*Директор дирекция „Екология и зелена градска среда“*

**Йоана Вълева**

*Главен експерт, главен еколог към дирекция „Екология и зелена градска среда“*

**Елиз Халил**

*Старши юрисконсулт в отдел „ПНО“*

**Изготвил:**

**Радостина Вуцова**

*Главен инспектор дирекция „Екология и зелена градска среда“*