**ДО**

**ПРЕДСЕДАТЕЛЯ**

**НА ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**от ГРУПАТА ОБЩИНСКИ СЪВЕТНИЦИ**

**на ПАРТИЯ „ВЪЗРАЖДАНЕ“**

**ОТНОСНО:** Приемане на Правилник за изменение на Правилника за организацията и дейността на обществения посредник на територията на Община Русе.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С Решение № 1325/18.05.2023 г на Общински съвет Русе е избран действащият в момента обществен посредник в Община Русе.

Дейността на обществения посредник е регламентирана в Правилника за организацията и дейността на обществения посредник на територията на Община Русе (Приет с решение № 602/22.05.2013 г. на ОбС – Русе, изменен с решение № 911/ 20.02.2014 г., изменен с решение № 595/13.09.2021 г., изменен с решение № 1023/ 14.07.2022 г., изменен с решение № 1024/14.07.2022 г., изменен с решение № 304/ 27.06.2024 г.), като с настоящото предложение представяме на Вашето внимание проект за изменение на същия.

***Причините, които налагат приемането на изменението на Правилник за организацията и дейността на обществения посредник на територията на Община Русе* (Правилника)** се изразяват основно в следните обстоятелства:

С измененията приети с решение № 304/27.06.2024 г., по протокол № 10 от 27.06.2024 г. дадохме правомощия на обществения посредник да прави предложения и препоръки до **ВСИЧКИ** органи на публичната власт, а дейността му се насочи към подобряване качеството и достъпността на административните услуги предоставяни от **ВСИЧКИ** публични органи. Задължихме **ВСИЧКИ** публични органи да оказват съдействие на обществения посредник.

Същевременно в чл. 12 от Правилника неоснователно се ограничават горните правомощия на обществения посредник (с правната норма записана в т. 2) относно общинската приватизация и дейността на общинските търговски дружества. Целесъобразно и правилно е общественият посредник да може да прави предложения и препоръки и да съдейства за спазване на правата и законните интереси на гражданите и техните организации, когато те са нарушени от действия в процеса на осъществяване на общинската приватизация или от дейността на общинските търговски дружества. Към всички общински съветници ежедневно се насочват оплаквания на граждани свързани с дейността на общинските търговски дружества.

Предлаганото изменение е наложено основно от необходимостта действащата правна регламентация на дейността на обществения посредник да отговаря на текущите потребности с оглед ефективното осъществяване на правомощията му.

***Целите, които се поставят с предложеното изменение са*** свързани с подобряване и прецизиране на нормативната уредба, касаеща дейността на обществения посредник, както и да се създаде възможност за качествено и ефективно изпълнение на възложените му правомощия.

За привеждането в изпълнение на предложените промени **няма да бъдат необходими финансови и други средства**.

**Очакваните резултати от прилагането на изменението** са свързани с по ефективното осъществяване на дейността на обществения посредник, съобразно възложените му дейности.

**Анализ за съответствие с правото на Европейския съюз**:

Правото на Европейския съюз и по-специално РЕГЛАМЕНТ (ЕС, Евратом) 2021/1163 НА ЕВРОПЕЙСКИЯ ПАРЛАМЕНТ от 24 юни 2021 година урежда статута и правомощията при изпълнението на функциите на Европейския омбудсмана (Устав на Европейския омбудсман), като не се урежда специфично статута на националните органи по подобие на Европейския омбудсман.

Независимо от горното при изработване на проекта за изменение на Правилника са съобразени общите принципи въведени в правото на Европейския съюз, като не са установени противоречия на предложените текстове с разпоредбите на Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, Съвета и Комисията, както и на Регламент (ЕО) № 1367/2006 на Европейския парламент и на Съвета от 6 септември 2006 г. относно прилагането на разпоредбите на Орхуската конвенция за достъп до информация, публично участие в процеса на вземане на решения и достъп до правосъдие по въпроси на околната среда към институциите и органите на Общността.

Същевременно при изработване на настоящия проект са спазени принципите на чл. 41 от Хартата на основните права на Европейския съюз.

Предвид изложеното и на основание чл. 63 ал. 1 от Правилника за организацията и дейността на Общински съвет Русе, неговите комисии и взаимодействието му с общинската администрация, предлагам на Общински съвет - Русе да приеме следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 23, чл. 21а ал. 3 от Закона за местното самоуправление и местната администрация и чл. 76, ал. 3 от АПК, Общински съвет – Русе

**РЕШИ:**

**ПРИЕМА** Правилник за изменение на Правилника за организацията и дейността на обществения посредник на територията на Община Русе, като следва:

**§1.** Чл. 12 придобива следната редакция: Заличава се текста на т. 2, а т. 3 и т. 4 се преномерират съответно на т. 2 и т. 3.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§ 2. Настоящият Правилник за изменение на Правилника за организацията и дейността на обществения посредник на територията на Община Русе е приет с Решение № …………… по Протокол № ……..………. и влиза в сила от момента на разгласяването му чрез публикуване на интернет страницата на Общински съвет – Русе, съгласно чл.78, ал.3 от АПК.

**ВНОСИТЕЛИ:**

1. **…………………………………….. 4. ……..…………………….………**

**/ МАРИЯН ДИМИТРОВ / / КОСТАДИН ГЕОРГИЕВ /**

1. **………………………………. 5. ……………….………………….**

**/ ХРИСТО ПОПОВ / / БОГОМИЛ ТОДОРОВ /**

1. **…………………………….**

**/ МИЛЕН БОЕВ /**